Yakan, azal n 5 n yiseragen uqbel ma tebda tsehṛa-a (uqbel taneggarut), bdan medden ttasen-d ɣer umezgun uffiɣ n Thamugadi ay yesɛan ugar n 5.000 n yideggen. Aṭas ur d-iṣaḥ ara udeg imi dindin kan yeččuṛ umezgun-nni.
Hamid Belbeche d netta ay d anaẓur amezwaru ay d-iɛeddan deg tsehṛa-a yernu d win ay yezzhan agdud s tezlatin n tgemmi.
Yeḥdeṛ daɣ uẓawan aniran s tegrawt n « Tikubawin » ay yezzhan agdud s uẓawan-nnes aydeg yertek uqbur d utrar.
Bilal Al-Saghir, Didin Canon d Djilali Palermo d wid ay d-yesduqqsen agdud ay yecnan yid-sen.
Tafugla n uxtam n Tfaska n Timgad d tin aydeg ara d-yili uhanay n « Tahwissa DZ » n Faouzi Benbharim ay yellan tetteddu ad d-tili, naqal, ass n 27 Yulyu yezrin, maca tettwasemmet ɣef lǧal n wugur atwilan ay d-yellan deg tfugla n urẓam.
kab_Latn kab_Latn kab_Latn kab_Latn kab_Latn